**H O T Ă R Â R E**

**pentru modificarea Hotărârii Consiliului Județean Cluj nr. 11/2018 privind**

**stabilirea componenței Colegiului Director al Direcţiei Generale de Asistenţă Socială şi Protecţia Copilului Cluj**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 22 din 27.01.2022 pentru modificarea Hotărârii Consiliului Județean Cluj nr. 11/2018 privind stabilirea componenței Colegiului Director al Direcţiei Generale de Asistenţă Socială şi Protecţia Copilului Cluj, propus de Preşedintele Consiliului Judeţean Cluj, domnul Alin Tise, care este însoţit de Referatul de aprobare nr. 3420/27.01.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 3430/27.01.2022, și Avizul cu nr. 3420 din 28.01.2022 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
* Dispoziției Președintelui Consiliului Județean Cluj nr. 940/2020 privind promovarea doamnei Molnar Nicoleta pentru exercitarea cu caracter temporar a funcției publice de conducere vacante de director general al Direcției Generale de Asistență Socială și Protecția Copilului Cluj;

În conformitate cu prevederile:

* art. 173 alin. (1) lit. d) și alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 113 alin. (2) și alin. (5) din Legea asistenței sociale nr. 292/2011 cu modificările și completările ulterioare;
* art. 12, ale art. 14 și ale art. 15 din Anexa nr. 1 "Regulamentul-cadru de organizare şi funcţionare ale Direcţiei generale de asistenţă socială şi protecţia copilului", la Hotărârea Guvernului nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare;
* Ordinului Ministrului Educatiei, Cercetării, Tineretului și Sportului nr. 5555/2011 pentru aprobarea Regulamentului privind organizarea și funcționarea centrelor județene/al municipiului București de resurse și asistență educatională, cu modificările și completările ulterioare;
* Ordinului Ministrului Educatiei, Cercetării, Tineretului și Sportului nr. 5573/2011 privind aprobarea Regulamentului de organizare și funcționare a învățământului special și special integrat;
* Hotărârii Consiliului Județean Cluj nr. 208/2004 privind înființarea Direcției Generale de Asistență Socială si Protectia Copilului Cluj;
* Hotărârii Consiliului Județean Cluj nr. 139/2021 privind reorganizarea Direcției Generale de Asistență Socială și Protecția Copilului Cluj, aprobarea Organigramei, a Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I**. Hotărârea Consiliului Judetean Cluj nr. 11/2018 privind stabilirea componenței Colegiului Director al Direcţiei Generale de Asistenţă Socială şi Protecţia Copilului Cluj, modificată prin Hotărârea Consiliului Județean Cluj nr. 203/2018, se modifică după cum urmează:

1. Articolul 1 se modifică și va avea următorul cuprins:

**„Art. 1. (1)** Se stabilește componența Colegiului Director al Direcţiei Generale de Asistenţă Socială şi Protecţia Copilului Cluj după cum urmează:

**Președinte**:

1. secretarul general al Județului Cluj

**Membri**:

1. directorul general al Direcţiei Generale de Asistenţă Socială şi Protecţia Copilului Cluj;
2. directorii generali adjuncți ai Direcţiei Generale de Asistenţă Socială şi Protecţia Copilului Cluj;
3. șefii serviciilor din cadrul Direcţiei Generale de Asistenţă Socială şi Protecţia Copilului Cluj;
4. șefii centrelor din cadrul Direcţiei Generale de Asistenţă Socială şi Protecţia Copilului Cluj;
5. directorul Direcției Județene de Evidență a Persoanelor Cluj;
6. directorul Centrului Judeţean de Resurse și Asistenţă Educaţională Cluj;
7. directorul Centrului Școlar pentru Educație Incluzivă Cluj-Napoca.

**(2)** Sediul Colegiului Director al Direcţiei Generale de Asistenţă Socială şi Protecţia Copilului Cluj este în municipiul Cluj-Napoca, strada General Eremia Grigorescu nr. 37-39, județul Cluj.”

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin secretarul general al Județului Cluj și Direcția Generală de Asistență Socială și Protecția Copilului Cluj.

**Art. III.** Prezenta hotărâre se comunică secretarului general al Județului Cluj; Direcției Generale de Asistență Socială și Protecția Copilului Cluj; Direcției Județene de Evidență a Persoanelor Cluj; Centrului Judeţean de Resurse și Asistenţă Educaţională Cluj; Centrului Școlar pentru Educație Incluzivă Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 17 din 31 ianuarie 2022**

*Prezenta hotărâre a fost adoptată cu 30 de voturi “pentru”, fiind astfel respectate prevederile legale privind majoritatea de voturi necesară.*